اکھنڈ بھارت

اکھنڈ بھارت یا اکھنڈ ہندوستان ایک رجوع مکرر سنسکرت اصطلاح ہے جس کے معنی “غیر منقسم ہندوستان” کے ہیں۔اس میں جنوب، مشرق اور وسط ایشیا کی وہ تمام اقوام اور خطے شامل ہیں جو کسی بھی وقت ہندوستانی ریاستوں یا سلطنت کا حصہ رہے تھے یا ہندومت اور بدھ مت کے مذہبی پھیلاؤ کے جغرافیائی دائرے کے زیر اثر رہے تھے۔

تاریخ 
برصغیر پاک وہند کا خطہ مختلف ادوار میں بہت سی ریاستی اکائیوں اور سلطنتوں کا مرکز رہا ہے جن میں اشوک کے زیر نگیں بام عروج پر موریہ سلطنت، مغل سلطنت  1526-1700اور برطانوی راج پوری انیسویں صدی ، ان سب نے جنوبی ایشیا کی صورت گری پر بہت گہرے نقوش مرتب کیے۔

تحریک آزادی ہند کے وقت کنہیا لال مانک لال منشی نے اکھنڈ ہندوستان کی وکالت کرتے ہوئے کہا کہ مہاتما گاندھی کا ماننا ہے کہ جب تک برطانوی ہندوستان میں ہیں اس وقت تک ہندو مسلم اتحاد کی کوئی کوشش کارگر ثابت نہیں ہوگی کیونکہ برطانیوں کی یہ پالیسی ہے کہ تقسیم کرو اور حکومت کرو لہذا یہ ہمیں مجتمع نہ ہونے دیں گے۔اس کے علاوہ مظہر علی خان نے لکھا کہ خان برادر اکھنڈ ہندوستان کے لیے لڑنے کو پرعزم تھے اور انہوں نے لیگ کو صوبائی انتخابات سے پہلے اس مسئلے سے نمٹنے کے لیے چیلنج بھی کیا تھا۔ 7-8 اکتوبر 1944 کو رادھا کمد مکھرجی نے دلی میں اکھنڈ ہندوستان کے قائدین کی کانفرس کی صدارت کی۔

معاصرانہ 
موجودہ دور میں اکھنڈ بھارت یا اکھنڈ ہندوستان کے قیام کی تحریک ہندو قوم پرست تنظیموں کی طرف سے اٹھائی گئی آواز ہے مثلاً ہندو مہاسبھا، ککبھوسوندی انقلابی فورم، راشٹریہ سوایم سیوک سنگھ، وشوا ہندو پریشاد، شیو سینا، ہندو سینا ، ہندو جناجاگرتی سمیتی اور بھارتیا جنتا پارٹی وغیرہ۔اسی مقصد کے لیے کام کرنے والی ایک اور تنظیم اکھنڈ ہندوستان مورچہ نے تو اپنا تنظیمی نام ہی اس اصطلاح کو بنایا ہوا ہے۔ ہندوستان کی دیگر اہم سیاسی جماعتیں مثلاً بائیں بازو کی جماعت انڈین نیشنل کانگریس وغیرہ اکھنڈ بھارت کے دوبارہ قیام کی تحریک کی حمایت نہیں کرتی، اگرچہ ہندوستان کشمیر ( ہندوستان، پاکستان اور چین کے درمیان منقسم  ریاست) کو سرکاری نقشہ جات میں اپنا اٹوٹ انگ بتاتا رہا ہے۔

حوالہ جات 

ہندی الفاظ اور جملے
لسانی اشتمالیت
بھارت کے خارجہ تعلقات
بنگلہ دیش بھارت تعلقات
پاکستان مخالف جذبات
وحدت وطنی
بھارت کی سیاست
ہندوتوا
سیاسی حکیمات
جغرافیہ بھارت
پاک بھارت تعلقات
Short description is different from Wikidata
ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
یوریشیا